Foto's: Yslike swartmamba by gesin se huis gevang | Maroela Media
Arnold met die swartmamba (Foto: Arive Alive)
'n KwaZulu-Natalse reaksiespan het Saterdagmiddag 'n yslike 2,5 m lange swartmamba by 'n gesin se huis in Dawncrest in Durban gevang.
Volgens 'n verklaring van Arrive Alive het die eienaar van die huis die reaksie-eenheid na die toneel ontbied met 'n versoek om die slang van die perseel te verwyder.
Jason Arnold, 'n Durbanse slangvanger van die organisasie Universal Reptiles, het by die span aangesluit om dié dodelike slang te probeer vang voordat hy in die omgewing verdwyn en 'n moontlike gevaar vir inwoners inhou.
"Jason het daarin geslaag om die slang sonder enige voorvalle te vang. Die slang sal nou weer in sy natuurlik habitat losgelaat word," lui die verklaring.
Volgens 'n inskrywing op die Krugerwildtuin se webwerf kan slegs twee druppels van 'n swartmamba se gif tot die dood lei. Die gif bring die senuweestelsel tot stilstand en verlam die slagoffers. Sonder die teenwoordigheid van 'n teengif is die kanse 100% om aan 'n slangbyt van 'n swartmamba te sterf.
Zoeloe tradisionele genesers (Nyangas) vervaardig 'n puik teëmiddel (isibiba) teen slangbyt wat uiters doeltreffend is. Dit word ook as inenting aangewend teen slange en dit werk !! Ek het dit persoonlik gesien. Jammer ons medici weier om kennis te neem !!
Wat sê die bybel oor slange?
Hierdie slangvangers is regtig helde en doen landswyd wonderlike werk – maar ek hoop maar ek kry nie hulle dienste ooit nodig nie!!